सामग्री: आरिफ़ बेग के रूप में बीजेपी ने बीस साल बाद किसी मुसलमान को विधानसभा का टिकट दिया है. 

क्या बेग की उम्मीदवारी मुसलमानों के प्रति भाजपा के बदलते नज़रिए का प्रतीक है? मध्यप्रदेश में मुस्लिम वोटर क़रीब सात फ़ीसदी हैं और भाजपा भी इनमें अपनी हिस्सेदारी चाहती है. लेकिन भाजपा के प्रति मुसलमानों का मन बदलने में संदेह ज़्यादा है.

आरिफ़ बेग को एक मुस्लिम बाहुल्य सीट से टिकट दिया गया है. पिछले तीन चुनावों से यह सीट कांग्रेस के मुस्लिम उम्मीदवार की झोली में जा रही है.

'औपचारिकता'

पूर्व ओलम्पियन और कांग्रेस से सांसद रहे असलम शेर खान कहते है, "भाजपा ने औपचारिकता के लिए यह सीट मुस्लिम नेता को दी है. उत्तरी भोपाल परंपरागत तौर पर मुस्लिम सीट है. भाजपा यहाँ कभी जीत नहीं पाती इसलिए अपने ऊपर मुस्लिम विरोधी होने के इल्‍ज़ाम से छुटकारा पाने के लिए एक मुसलमान को टिकट दे दिया गया है. हालांकि इससे कोई फ़र्क़ नहीं पडेगा.''

मध्‍यप्रदेश में क़रीब सात फ़ीसदी मुसलमान हैं. राज्य में 22 विधानसभा सीटें मुस्लिम बहुल हैं लेकिन मध्य प्रदेश विधानसभा के 230 विधायकों में सिर्फ़ एक ही मुसलमान है. साल 1993 में तो एक भी मुसलमान विधानसभा नहीं पहुँच सका था.

भाजपा ने भी 1993 में आख़िरी बार किसी मुस्लिम नेता को टिकट दिया था. तब बीजेपी के समर्थकों ने एक निर्दलीय को वोट दिए थे और भाजपा के मुसलमान उम्मीदवार की ज़मानत ज़ब्त हो गई थी. अब बीस साल बाद एक बार फिर भाजपा अपने बीते ज़माने के क़द्दावर नेता को कांग्रेस के मज़बूत नेता के सामने उतारने का जोख़िम उठा रही है.

पूर्व कांग्रेसी सांसद असलम शेर ख़ान आरिफ़ बेग को दिए गए टिकट को महज औपचारिकता मानते हैं. 

भाजपा अल्‍पसंख्‍यक मोर्चा के अध्‍यक्ष हिदायतउल्‍ला शेख कहते है, "धर्म और जाति के आधार पर टिकट बाट कर कांग्रेस ने बडा नुक़सान किया है. मध्‍यप्रदेश की तमाम मुस्लिम बहुल सीटों से विधायक भाजपा के हैं.''

शेख कहते हैं, ''आरिफ़ बेग को इसलिए टिकट नहीं दिया गया कि वे मुसलमान है, बल्कि इसलिए दिया गया है क्‍योंकि वे सशक्‍त उम्‍मीदवार हैं. नाम के लिए ही देना होता तो किसी को भी दे देते.''

'धर्मनिरपेक्ष शिवराज'

मध्यप्रदेश के मुख्यमंत्री शिवराज सिंह चौहान ने धर्मनिरपेक्ष छवि बनाने की कोशिश की है. शिवराज की छवि के दम पर ही भाजपा को मुस्लिम वोट हासिल करने की उम्मीद है. शिवराज गुजरात के मुख्यमंत्री नरेन्‍द्र मोदी के...\nपिछली सामग्री को संक्षेप में निम्नानुसार किया जा सकता है:
मध्यप्रदेश में भारतीय जनता पार्टी के उम्मीदवारों की लिस्ट में एक नाम चौंकाने वाला है. भोपाल उत्‍तर विधानसभा सीट से आरिफ़ बेग को उम्मीदवार बनाया गया है. आरिफ़ बेग के रूप में बीस साल बाद भाजपा ने किसी मुस्लिम को विधानसभा सीट के लिए अपना उम्मीदवार बनाया है.